laion/Wikipedia-Exotic huggingface dataset:
פנגסיוס פאנגס

פנגסיוס פאנגס (שם מדעי: Pangasius pangasius) הוא מין של דג גדול מהמשפחה שפמנוני כריש, החי במים מליחים ומתוקים לאורך דרום אסיה בהודו, בנגלדש, מיאנמר ופקיסטן ואולי גם בקמבודיה ווייטנאם והוא קרובו של המין פנגסיוס ענק ולעיתים מבלבלים ביניהם. דג גדול זה נפוץ באורך 40 סנטימטרים, אך יכול להגיע לאורך מרבי של 3 מטרים ולמשקל של עד 100 קילוגרם. בניגוד למרבית השפמנונים הוא בעל אונות סנפיר חדות וארוכות איתם הוא שוחה ביעילות במים. הוא בעל צבעים כהים וכסופים והראש קטן יחסית עם עיניים גדולות ופה קטן פונה מעט מעלה ולצידיו 3–4 זיפים ארוכים העוזרים לו לחוש בזרמי המים. הדג יכול לחיות בטבע מעל 10 שנים ומגיע לבגרות מינית באורך 60 סנטימטרים. הפרטים הצעירים בוקעים מביצים במים רדודים, בהם יש מיעוט טורפים אך עם גדילתם הם נודדים לאתרים עמוקים ושוצפים יותר, בהם יש יותר מזון. השפמנון ניזון מדגים אחרים, רכיכות וסרטנים ועוד חסרי חוליות שהוא לוכד סביב הקרקעית. זהו דג מאכל נפוץ אצל תושבי דרום אסיה. מדיה וקבצים בנושא פנגסיוס פאנגס בוויקישיתוף פנגסיוס פאנגס, באתר ITIS (באנגלית) פנגסיוס פאנגס, באתר NCBI (באנגלית) פנגסיוס פאנגס, באתר FishBase (באנגלית) פנגסיוס פאנגס, באתר GBIF (באנגלית) פנגסיוס פאנגס באתר הרשימה האדומה של IUCN
שיקום בלתי פורמלי

שיקום בלתי-פורמלי הוא שדה פעולה בו מיושמים עקרונות החינוך הבלתי פורמלי בתהליכי שיקום. מושג השיקום מגיע מעולם הרפואה ומתייחס לתהליך המסייע לאנשים עם לקות לשפר את התפקוד שלהם באופן משמעותי. לעומת זאת, החינוך הבלתי פורמלי הוא תפיסה חינוכית, המבוססת על ההנחה שניתן ורצוי לממש מטרות חינוכיות וחברתיות בסיוע עקרונות, תכנים, ארגונים וכלים בעלי רמת מיסוד גמישה. את המושג "שיקום בלתי פורמלי" הגדיר לראשונה גידי צור, במאמר אותו פרסם בשנת 2013 בכתב העת "עט השדה". השיקום הבלתי פורמלי עם כן, הוא מושג רב-תחומי המתייחס להחלת עקרונות החינוך הבלתי פורמלי בתהליכי שיקום של בני נוער וצעירים. תהליך השיקום מתקיים במסגרת קבוצה חינוכית-שיקומית, החיה ביחד במסגרת של קומונה שיתופית-שיקומית. מדריכי הקבוצה הם אנשי חינוך המלווים על ידי אנשי מקצוע מתחומי השיקום השונים (ריפוי בעיסוק, עבודה סוציאלית, פסיכולוגיה שיקומית ועוד). המטרות העיקריות של השיקום הבלתי פורמלי הן האצת תהליך הספרציה-אינדיבידואציה של המתבגר מהוריו, ולימוד דרך התנסות של תפיסות, יכולות ומיומנויות לניהול חיים עצמאיים במסגרת הקהילה. ראובן כהנא, טען כי מה שמבחין בין ארגוניים פורמליים לאלה שאינם פורמליים אינן המטרות או אופן תפקודם, אלא הצפנים ההתנהגותיים העומדים בבסיסם. הוא הגדיר שמונה מרכיבים לצופן הבלתי פורמלי: וולונטריזם, רב ממדיות, סימטריה, דואליזם, מורטוריום, מודולריות, אינסטרומנטליזם אקספרסיבי וסימבוליזם פרגמטי. כהנא טען שלמסגרת התאורטית הזו יש השלכות ויישומים רחבים, וניתן להסביר באמצעות הצופן הבלתי פורמלי תאגידים כלכליים, מפלגות פוליטיות, קבוצות אינטרסים, ארגונים וולונטריים, בתי ספר ותנועות נוער, שהן היוו את הבסיס לפיתוח הקוד הבלתי פורמלי. נכון להיום, מיושמת גישת השיקום הבלתי פורמלי בשש המכינות של עמותת כוונים. במסגרת מכינות אלו, אנשי חינוך ושיקום עובדים יחד ביצירת מסגרת חינוכית-שיקומית הפועלת לפי הצופן הבלתי פורמלי. ביטוי יישומי של השיקום הבלתי פורמלי בבניית קהילה של צעירים עם מוגבלות, בא לידי ביטוי במפגש של שלוש קבוצות שונות של צעירים עם וללא מגבלה, כפי שנמצא במאמר המתאר אירועי מקרה במכינות אלו. השיקום הבלתי פורמלי נמצא בבסיס מודל ההפעלה של תוכנית הרצה (פיילוט) של דירות אימון לבני נוער עם מוגבלות, אותה יזמו משרד הרווחה והשירותים החברתיים, הג'וינט, וקרנות הביטוח הלאומי. יישום עקרונות משדה החינוך הבלתי פורמלי בתהליכי שיקום של צעירים עם מוגבלויות: המקרה של מכינת כנפיים צפון שיקום בלתי-פורמלי - שילוב בין שיקום לחינוך בלתי-פורמלי: היש חיה כזאת? עט השדה : כתב עת בנושא ילדים, נוער וצעירים במצבי סיכון ובני משפחותיהם | הספרייה הלאומית, באתר www.nli.org.il ראובן כהנא, לקראת תיאוריה של בלתי פורמליות והשלכותיה לנעורים, מאמר זה מבוסס על פרק 2 בספר: R. Kahane (with collaboration of T. Rapoport): “The Origins of Postmodern Youth: Informal Youth Movements in a Comparative Perspective”. Berlin & New York: de Gruter 1997., 2000 של מי הקהילה הזו בכלל? צעירים עם מוגבלויות בפעולה, באתר www.oranim.ac.il
Fanfare

Fanfare הוא סינגל יפני של להקת הבנות הדרום-קוריאנית טווייס. השיר והקליפ פורסמו דרך חברת התקליטים וורנר מיוזיק יפן ב-18 ביוני 2020. "Billboard Japan Hot 100" (ביפנית). Billboard Japan. 20 ביולי 2020. ארכיון מ-17 ביולי 2020. נבדק ב-22 ביוני 2021. {{cite web}}: (עזרה)
מסוף אלוף שדה

מסוף אלוף שדה הוא מסוף אוטובוסים בעיר רמת גן, הנמצא בסמוך למחלף אלוף שדה. במסוף עוברים קווי אוטובוס רבים והוא מהווה מקום מרכזי להחלפת קווים, בעיקר מקווים העוברים על כביש 4 לכיוון תל השומר. מדיה וקבצים בנושא מסוף אלוף שדה בוויקישיתוף
Perfect World

Perfect World (בעברית: עולם מושלם) הוא אלבום האולפן היפני השלישי (החמישי בסך הכל) של להקת הבנות הדרום-קוריאנית טווייס. האלבום יצא לאור ב-28 ביולי 2021 על ידי חברת התקליטים וורנר מיוזיק יפן. האלבום כולל 10 רצועות בסך הכל, בהן ארבעה סינגלים: "Fanfare"‏, "Better" ו-"Kura Kura" ו-"Perfect World". ב-19 במאי 2021, פורסם טיזר תמונות בחשבונות המדיה החברתית היפנית של הלהקה. ב-22 ביוני נחשפה רשימת הרצועות. מידע על האלבום Perfect World באתר MusicBrainz McIntyre, Hugh (7 ביוני 2021). "Loona, Twice And Mamamoo: The Most-Anticipated K-Pop Girl Group Releases Coming In June". Forbes (באנגלית). ארכיון מ-15 ביוני 2021. נבדק ב-22 ביוני 2021. {{cite news}}: (עזרה) TWICE JAPAN OFFICIAL [@JYPETWICE_JAPAN]. "TWICE JAPAN 3rd ALBUM 『Perfect World』 2021.07.28 Release twicejapan.com/discography/detail/47/ #TWICE #PerfectWorld" (Tweet) – via Twitter. "Twice Japan 3rd Album [Perfect World]". Twice Japan Official Site (ביפנית). נבדק ב-22 ביוני 2021. {{cite web}}: (עזרה) "Perfect World [Regular Edition]" (ביפנית). ארכיון מ-29 ביוני 2021. נבדק ב-30 ביולי 2021 – via CDJapan. {{cite web}}: (עזרה) "Perfect World [w/ DVD, Limited Edition / Type A]" (ביפנית). ארכיון מ-29 ביוני 2021. נבדק ב-30 ביולי 2021 – via CDJapan. {{cite web}}: (עזרה) "Perfect World [Limited Edition / Type B]" (ביפנית). ארכיון מ-29 ביוני 2021. נבדק ב-30 ביולי 2021 – via CDJapan. {{cite web}}: (עזרה)
אברהם עוזיאל

רבי אברהם עוזיאל (נפטר סביב ה'ש"ל, 1570) היה רבה של יהדות פאס כשני דורות לאחר גירוש ספרד. היה שותף משמעותי ביצירת תקנות המגורשים. רבי אברהם נולד לרבי יהודה עוזיאל בקסטיליה שבספרד סמוך לגירוש ספרד. ובילדותו גלתה משפחתו לעיר פאס שבמרוקו ואביו נמנה עם הרבנים שבדור הראשון לאחר בוא המגורשים. את עיקר חינוכו הוא קיבל בעיר פאס, ולימים נחשב לבולט בין החכמים בקהילת המגורשים בפאס. החל משנת ה'ש"ה אנו מוצאים את חתימתו על תקנות המגורשים יחד עם הרבנים: נחמן אבן סונבאל, יצחק נהון, יוסף טובי, אברהם חגיז, שם טוב אמיגו ורבנים נוספים. החל משנת ה'שכ"ג ועד לשנת ה'שכ"ח הוא חותם ראשון על התקנות, ונראה שמאז הוא היה למנהיג הרוחני של יהדות פאס. רבי אברהם החליף שאלות ותשובות עם רבני אלג'יר, ובמיוחד רבי שלמה דוראן (רשב"ץ האחרון), שציטט בשו"ת שכתב תשובה משלו (סימן מא), וכתב בהערכה רבה עליו ועל בנו רבי יצחק: הרב הנערב אשר היה פאר דורו והדרו ונשיאו, ממזרח שמש עד מבואו, הוליד את יצחק על פי מידותיו והליכותיו, הליכות אלי מלכי בקודש — התשב"ץ, חלק ד, עמ' נב, ירושלים, תשע"א. כן היה בקשרים גם עם רבי אברהם גבישון והם החליפו ביניהם מכתבים ואף הקדישו שירים זה לזה. באחד מהמכתבים הזמין עוזיאל את גבישון לשכון בפאס. מכתביו של רבי אברהם שרדו כמה פסקים וכמה מתקנות המגורשים והוא אף ביאר כמה מהן. הוא כתב כנראה גם ביאורים לתנ"ך שאבדו. רבי יוסף בן נאים מעיד שבזמנו היה נהוג בעיר פאס לומר "וידוי גדול" שחיברו רבי אברהם. פעילותו הרבנית של רבי אברהם מתועדת עד לחודש אייר ה'שכ"ח (1568), אולם רבי יוסף בן נאים כותב שהוא נפטר בשנת ה'ש"ל (1569 או 1570). בנו של רבי אברהם, רבי יצחק עוזיאל היה גם הוא מחשובי חכמי פאס, ואחר כך נסע לאמסטרדם וייסד בה קהילה לאנוסים מפורטוגל בשם "נווה שלום". יהדות פאס מגורשים רבי יעקב משה טולידאנו, נר המערב עמ' 84, באתר היברובוקס רבי יוסף בן נאים, מלכי רבנן - ערך על רבי אברהם עוזיאל, ירושלים, ה'תרצ"א, באתר היברובוקס כך כותב עליו בנו, רבי יצחק עוזיאל, בהקדמה לתרגום שלו לספר "משלי אריסטו": ”הרב המפורסם רבי אברהם עוזיאל ממגורשי קסטיליה”. ראו: רבי אברהם אנקאווא, כרם חמר, כרך ב, תקנות: יט, כב, כד, כה, כז כח, ליבורנו, תרל"א. אברהם גבישון, עומר השכחה, דף קכ טור ד, ליבורנו, תק"ח: ”כששלח לי החכם השלם הר"ר אברהם עוזיאל ז"ל לרוב האהבה להעתיק דירתי ללכת לשכון אצלו בפאס, כתבתי לו אלו הב' בתים...”. ראו הערה התשב"ץ, חלק ד, עמ' פב - פג, ירושלים, תשע"א; רבי יעקב אבן צור, שו"ת משפט וצדקה ביעקב, חלק ב, סימן מו, נא אמון, תרס"ג. ראו: רבי יעקב משה טולידאנו, נר המערב עמ' 84, באתר היברובוקס.
חימקי (כדורגל נשים, 2006)

חימקי (רשמית UOR-זבזדה, УОР-Звезда) הוא מועדון כדורגל נשים מהעיר חימקי. שימש כמועדון המילואים של רוסיאנקה וצסק"א ומאז 2021 משמש כמועדון בת של חימקי. מתמודד בליגת המשנה של אליפות רוסיה. המועדון נוסד בשנת 2006 כמועדון מילואים של רוסיאנקה. בשנת 2008 הוא זכה באליפות ליגה א' ועלה לליגה העליונה ולכן שינה את שמו. שתי עונות התמודד בליגת העל (2009-2010). מאז 2011 הוא שיחק בליגה הראשונה בשם "רוסיאנקה" (נוער). בשנת 2013 הוא לא השתתף באליפות ובשנת 2014 הקבוצה הוקמה מחדש כקבוצה מהליגה הראשונה. בשנת 2017 "רוסיאנקה" חדלה להתקיים, אך בית הספר לשמורה אולימפית של זווניגורוד מספר 2 (UOR-2) המשיך לתמוך בקבוצה בתחרויות לאומיות. בשנת 2018 נעשה ניסיון מטעם קבוצת צסק"א להקים מועדון מילואים משלה, אך בסוף העונה, צסק"א החלה בשיתוף פעולה עם הקבוצה. ב-10 באפריל, מועדון חימקי יחד עם UOR-2, ששיחקה בליגה הראשונה בשנת 2020, הודיעו על הקמת קבוצת הנשים חימקי-UOR. 2006—2007: "רוסיאנקה-2" 2007—2008: "UOR-רוסיאנקה" 2009—2010: "UOR-זבזדה" 2011—2013: רוסיאנקה (נוער) 2014—2015: "בית הספר לספורט רוסיאנקה" 2016—2017: רוסיאנקה-2 2018: "סק"א-UOR 2" 2019—2020: UOR-2 2021—ואילך: "חימקי-UOR" הליגה הראשונה זכייה: 2008 אליפות מחוז מוסקבה זכייה: 2016, 2020 "СКА-УОР (Звенигород)" (ברוסית). vk.com. נבדק ב-2018-06-09. "Алина Королева подписала контракт с ЖФК ЦСКА!" (ברוסית). РФС. נבדק ב-2020-09-27. "«УОР № 2» и ФК «Химки» заключили Соглашение о сотрудничестве в сфере спортивной подготовки футболистов" (ברוסית). uor-zvenigorod.ru. נבדק ב-2021-04-12. "Программа к футбольному матчу «Иваново» — «СКА-УОР №2» (Звенигород)" (ברוסית). favoritmarket.com. נבדק ב-2018-06-09. "Футболистки «УОР № 2» стали чемпионами Московской области по футболу" (ברוסית). uor-zvenigorod.ru. נבדק ב-2020-04-20.
נונאטאקי מוניומנט

נונאטאקי מוניומנט (באנגלית: Monument Nunataks; מילולית: "נונאטאקי האנדרטאות") הם קבוצה של נונטאקים, באזור חוף פנל של ארץ ויקטוריה, שבאנטארקטיקה. לקבוצת הנונאטאקים פסגות רבות, וצורתם בלתי רגילה, ומזכירה פסלים. הנונאטאקים מצויים בסמוך מצפון להר סקאלפטשר, שבסמוך לחלקו העליון של קרחון רניק. הקבוצה ממוקמת בקצה הצפונית של רכס מסה. בקרבה נמצא הר VX-6. שמה של קבוצת הנונאטאקים ניתן לה על ידי מחלקת המחקר הצפונית (the Northern Party) של משלחת הסקר הגאולוגי מטעם ניו זילנד לאנטארקטיקה, אשר חקרה את אנטארקטיקה בעונת המחקר (הקיץ האנטארקטי) 1962 – 1963. שמה של קבוצת הנונאטאקים תיאורי. מוניומנט באנגלית משמעו "אנדרטה". • JOHN SCHUTT, Results of the antarctic search formeteorites, 1981-1982, Department of Geology and Planetary Science, University of Pittsburgh, Pittsburgh, Pennsylvania, P 56 נונאטאקי מוניומנט באתר הסקר הגאולוגי של ארצות הברית נונאטאקי מוניומנט באתר הגאזט האנטארקטי של ממשלת ניו זילנד נונאטאקי מוניומנט באתר הגאזט האנטארקטי המשווה SCAR של ממשלת אוסטרליה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי של ממשלת ניו זילנד
גילאור

גילאור הוא שם משפחה. האם התכוונתם ל... בלהה גילאור – משפטנית ישראלית חיה גילאור – סופרת ילדים ישראלית נועם גיל-אור – איש רדיו ישראלי
פריצקי

פריצקי הוא שם משפחה. האם התכוונתם ל... יוסף פריצקי – עורך דין ופוליטיקאי ישראלי נעה אבירם-פריצקי – אוצרת אמנות ישראלית רועי פריצקי – כדורסלן ישראלי חוה (פריצקי) בן ארצי - אשת שמואל בן ארצי ואמה של שרה נתניהו פרסקי
ברטר (פירושונים)

האם התכוונתם ל... ברטר – סחר חליפין, שיטת מסחר המבוססת על החלפת סחורות ושירותים ברטר (אי) (אנ') – אי באוקיינוס הקרח הצפוני הנרי ברטר מוזיקאי, מלחין ומעבד מוזיקלי ישראלי תסמונת ברטר – תסמונת רפואית תורשתית נדירה ברטה (פירושונים)
גבר בפוראבר

"גבר בפוראבר" הוא סינגל שהוקלט על ידי הזמרת הישראלית אנה זק בהשתתפות ליין מסיבות ההומואים פוראבר תל אביב. את השיר הוציאה לאור חברת התקליטים NMC ב-15 ביוני 2021 כרצועה שלא מתוך אלבום. השיר נכתב, הולחן והופק על ידי הצמד המוזיקלי דולי ופן. הווידאו קליפ לשיר פורסם לצד צאתו של הסינגל ובוים על ידי איתמר לידר. הקליפ צולם בתל אביב-יפו. בן בירון בראודה מאתר "וואלה!", ציין כי "גבר בפוראבר" הוא המנון הגאווה הגרוע ביותר לשנת 2021. ”'גבר בפוראבר' הוא המנון גאווה מהונדס ששוכח את מקומו בהיסטוריה” כתב בביקורת. ספי קרופסקי, שנת המועבט: מצעד 40 שירי הפופ הכי טובים שיצאו בתשפ"א, באתר טיים אאוט, ‏5 בספטמבר 2021 באה להרים: צפו בקליפ הגאווה של אנה זק, באתר ‏מאקו‏, 15 ביוני 2021 בן בירון בראודה‏, "גבר בפוראבר" של אנה זק הוא המנון גאווה שמוריד במקום להרים, באתר וואלה, 16 ביוני 2021
פסאודופלטיומה קורוסקאנס

פסאודופלטיומה קורוסקאנס (שם מדעי: Pseudoplatystoma corruscans) הוא מין של דג גדול ממשפחת הפימלודיים ומהסוג פסאודופלטיומה, החי בנהרות באמריקה הדרומית והוא המין הגדול בסוגו. דג זה נפוץ בעיקר בנהרות סאו פרנסיסקו, פרנה ופרגוואי שבברזיל ובמדינות הסמוכות ומצוי גם בריו דה לה פלטה, כך שהוא מסוגל להתקיים גם במים מליחים. זהו דג גדול שיכול להגיע לאורך 2.5 מטרים ולמשקל של 150 קילוגרם, אם כי הוא נפוץ יותר באורך 50 עד 60 סנטימטרים. הוא בעל סנפירים רכים ובשרניים עם סנפיר גבי נמוך וסנפירי חזה רחבים. הזנב חזק ובעל אונות רחבות והראש מוארך יחסית עם לסתות נוקשות בתוכם שיניים רבות. צבע השפמנון ורדרד עד חום-אדמדם המכוסה בכתמים כהים והוא סימן ההיכר של המין, מאחר שהוא חופף לתפוצת מינים קרובים. הוא טורף במימי הנהרות בהם הוא חי ולעיתים גם בפנטנל המוצף, שם הוא ניזון מלהקות פרוכילודונטיים. הוא מצוי לאורך נהרות עמוקים ועכורים אך בעונת הרבייה נודד לאזורים נמוכים יותר כדי להשריץ. זהו דג מאכל משובח הנידוג לאורך נהרות אמריקה הדרומית והוא מגודל גם בחוות דגים. מדיה וקבצים בנושא פסאודופלטיומה קורוסקאנס בוויקישיתוף פסאודופלטיומה קורוסקאנס, באתר ITIS (באנגלית) פסאודופלטיומה קורוסקאנס, באתר NCBI (באנגלית) פסאודופלטיומה קורוסקאנס, באתר Animal Diversity Web (באנגלית) פסאודופלטיומה קורוסקאנס, באתר האנציקלופדיה של החיים (באנגלית) פסאודופלטיומה קורוסקאנס, באתר FishBase (באנגלית) פסאודופלטיומה קורוסקאנס, באתר GBIF (באנגלית)
אייט חמו

אייט חמו היא עיירה קטנה וקומונה כפרית במחוז רחמה שבנפת מרקש-סאפי, במרוקו. כפי הנראה המקום נקרא על שם שבט ברברי בשם "חמו" וייתכן שעל שמו קרויים היהודים ששם משפחתם הוא "חמו" ו"בן חמו". במפקד האוכלוסין של מרוקו בשנת 2004 הקומונה הכילה 7499 אנשים שחיו ב-1116 בתים. Albert Benhamou-Licensed Tour Guide in Israel- Guide Touristique Francophone, Généalogie familiale des Benhamou, albert-tours-israel (באנגלית) "Recensement général de la population et de l'habitat de 2004" (PDF). Haut-commissariat au Plan, Lavieeco.com. אורכב מ-המקור (PDF) ב-23 באפריל 2012. נבדק ב-26 ביולי 2012. {{cite web}}: (עזרה) מקור השם חמו, באתר אנו – מוזיאון העם היהודי. ערך זה הוא קצרמר בנושא מרוקו. אתם מוזמנים לתרום לוויקיפדיה ולהרחיב אותו.
טרנסמיט סקיוריטי

טרנסמיט סקיוריטי בע"מ היא חברת אבטחת מידע ישראלית, העוסקת בזיהוי ביומטרי של משתמשי מחשב ואמצעי מחשוב ניידים. החברה הוקמה ביולי 2013 על ידי מיקי בודאי (מנכ"ל החברה) וראקש לונקאר (נשיא החברה), שקודם לכן נמנו עם מייסדי חברת אבטחת המידע "טראסטיר". מטה החברה שוכן בתל אביב. צמיחת החברה מאז הקמתה מומנה בהלוואת בעלים ובהכנסות מפעילותה. ביוני 2021 יצאה החברה לגיוס הון ראשון וגייסה 543 מיליון דולר, לפי שווי חברה של 2.2 מיליארד דולר. מרבית הגיוס היא במתכונת של גיוס סקנדרי, כלומר מכירת מניות של מייסדי החברה ועובדיה. מוצרי החברה משמשים לזיהוי ביומטרי של משתמשי מחשב ואמצעי מחשוב ניידים, כגון טלפון סלולרי ומחשב לוח, ללא צורך בסיסמה, החשופה לניסיונות פריצה. מוצר עיקרי של החברה הוא BindID, לזיהוי ביומטרי באמצעות קורא ביומטרי או הסמארטפון. עם לקוחות החברה נמנים הבנקים UBS,‏ HSBC, בנק לאומי והבנק הבינלאומי, חברות טלקום, חברות קמעונאות ועוד. אתר האינטרנט הרשמי של טרנסמיט סקיוריטי מאיר אורבך ודיאנה בחור ניר, מהילדות באשדוד ל-4 אקזיטי ענק: המסע יוצא הדופן של מיקי בודאי, באתר כלכליסט, 26 בספטמבר 2022 מאיר אורבך, שיא בסייבר הישראלי: טרנסמיט סקיוריטי גייסה 543 מיליון דולר, באתר כלכליסט, 22 ביוני 2021 אופיר דור, ‏אחרי שבע שנים ללא מימון, הסטארט-אפ של מיקי בודאי מקבל את אחת ההשקעות הגדולות אי פעם בישראל, באתר גלובס, 22 ביוני 2021
פליקס ארננדס

פליקס ארננדס (בספרדית:Félix Abraham Hernández García) (נולד ב-8 באפריל 1986 בולנסיה, ונצואלה) הוא שחקן בייסבול ונצואלי לשעבר ששיחק בקבוצת סיאטל מארינרס מליגת ה-MLB בעמדת המגיש. בשנת 2012 הוא ביצע משחק מושלם מס' 23 בתולדות הליגה. פליקס ארננדס נולד בולנסיה שבוונצואלה והחל לשחק בייסבול בגיל צעיר. כאשר הוא הגיע לגיל 16 הוא נחתם על ידי נציגי קבוצת סיאטל מארינרס. לאחר סיום בית הספר, פליקס ארננדס חתם על החוזה המקצועי הראשון שלו וקיבל 710 אלף $ במעמד החתימה. גם קבוצות אחרות ניסו להחתים אותו על חוזה, אך הוא ציין שחתם עם קבוצת סיאטל מכיוון שזו הייתה הקבוצה של פרדי גרסיה שפליקס ארננדס היה בין מעריציו. בשנת 2003 פליקס ארננדס הגיע לארצות הברית והחל לשחק בקבוצות משנה של המועדון. בשנת 2005 הוא לראשונה היה שותף במשחק של MLB. במהלך הקריירה הוא שיחק 6 פעמים במשחקי אול-סטאר (2009, 2011-2015) וקיבל פרסים נוספים של הליגה. בשנת 2012 הוא ביצע משחק מושלם מס' 23 בתולדות הליגה והראשון של שחקן בייסבול במדי סיאטל. בשנים 2007 ו-2009 הוא היה חלק מנבחרת ונצואלה במשחקים בין-לאומיים. לאחר סיום הקריירה הוא המשיך להתגורר בארצות הברית וקיבל אזרחות בשנת 2018. מדיה וקבצים בנושא פליקס ארננדס בוויקישיתוף פליקס ארננדס, ברשת החברתית אקס (טוויטר) פליקס ארננדס, ברשת החברתית אינסטגרם פליקס ארננדס, באתר Baseball-Reference.com MLB פליקס ארננדס, באתר Baseball-Reference.com ליגות אחרות פליקס ארננדס, באתר ESPN.com MLB פליקס ארננדס, באתר MLB.com פליקס ארננדס, באתר The Baseball Cube פרופיל מ-ESPN נתונים מאתר הליגה
אניטה צ'פמן

אניטה צ'פמן (באנגלית: Anita Chapman; נולדה ב-3 ביולי 1952) היא אלופה פאראלימפית בריטית. אניטה צ'פמן נולדה בדונקסטר, אנגליה. היא נכה המסתייעת בכיסא גלגלים ומתחרה בקשתות. היא ייצגה את בריטניה מספר פעמים בתחרויות המשחקים הפאראלימפיים. בשנת 1996 אניטה צ'פמן זכתה במדליית כסף בתחרות אישית ובמדליית ארד בתחרות קבוצתית, בשנת 2000 במדליית זהב (ניצחה את מלגוז'אטה אולייניק שהפסידה לה בגמר של האולימפיאדה הקודמת) ומדליית כסף קבוצתית. בשנת 2004 היא זכתה במדליית זהב בתחרות קבוצתית. בעקבות הישגיה, בשנת 2003 היא התקבלה למסדר האימפריה הבריטית. נתונים מאתר הוועד האולימפי ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נירמיהאידי

נירמיהאידי (בהונגרית: Nyírmihálydi) הוא כפר במחוז סבולץ'-סטמאר-ברג שבצפון מזרח הונגריה. הכפר ואזורו מיושבים לסירוגין מאז המאה ה-13 יהודים ראשונים התיישבו בנירמיהאידי במחצית הראשונה של המאה ה-18. רובם עסקו במסחר זעיר. ובמקום היה בית קברות יהודי שעדיין קיים בכפר. הקהילה התארגנה במחצית השנייה של המאה ה-19. בזמן הקרע ביהדות הונגריה בעקבות חילוקי דעות בקונגרס יהודי הונגריה בשנים 1869 ו-1868 בין חרדים למשכילים, הצטרפו יהודי המקום לזרם האורתודוקסי (שסרב לקבל עליו את תקנות הקונגרס). הקהילה הסתפחה לקהילת בלקאן. אחרי מלחמת העולם הראשונה עקרו רבים מצעירי הקהילה לערים הגדולות ומספר היהודים במקום הלך ופחת. בשנת 1942 נלקחו גברים יהודים מהכפר לעבודות כפייה ומשפחותיהם נותרו ללא מפרנס. כל החנויות ובתי המלאכה בבעלות יהודים נסגרו. באפריל 1944, כחודש אחרי כניסת הצבא הגרמני להונגריה, הועברו יהודי הכפר לגטו שהוקם בנירג'האזה, אך מחוסר מקום, הועברו ברגל לגטו האראנגוד (HARANGOD). ב-22 במאי שולחו למחנה ההשמדה אושוויץ. בדף הקהילה ממפקד קהילות הונגריה כתבו התושבים שבקהילה חיים 43 חברים, ורב המקום הוא קיסיאל ליכטנשטיין רבה של בלקאן. נירמיהאידי בפנקס הקהילות הונגריה, עמוד 295-296 נירמיהאידי, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 275. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא נירמיהאידי בוויקישיתוף אתר האינטרנט הרשמי של נירמיהאידי "נירמיהאידי", באתר JewishGen (באנגלית) קהילת נירמיהאידי, באתר "אנו – מוזיאון העם היהודי" נתוני הכפר באתר הלמ"ס ההונגרי בית הקברות היהודי בנירמיהאידי תיעוד יהודי נירמיהאידי שנרצחו בשואה דף קהילת נירמיהאידי מתוך מפקד יהדות הונגריה מפקדי האוכלוסין של יהודי הונגריה, 1993
פורט ליש

פורט ליש (באנגלית: Port Laoise) היא עיר במחוז ליש שבאירלנד. העיר ממוקמת בפרובינציית לנסטר ואוכלוסייתה מונה 292,301 איש. היא אחת מהערים שאוכלוסייתן גדלה באופן המשמעותי ביותר באירלנד. מיקום העיר מוזכר לראשונה בדברי ימי ממלכת אירלנד, שנכתבו בשנות ה -30 של המאה העשרים. המקום נקרא אז כפורט לאויגיסי. מקור העיר ביישוב שנוצר סביב המצודה העתיקה, "מבצר לייקס" או "מגן המבצר", ששרידיו עדיין קיימים במרכז העיר. בנייתו של המבצר החלה בשנת 1548 בניסיון להשיג שליטה אנגלית במחוז. מיקומה הגבוה של המצודה, המוקפת מדרום וממזרח על ידי מחסומי ההגנה הטבעיים של נהר טריוג ורכס ההרים אסקר, הוסיף מאוד לחשיבותו האסטרטגית ותרם לחשיבותה של העיר בתקופת ימי הביניים. שם העיר השתנה לאורך השנים, והיא נקראה "גוברנור", "פורט ליש", "קמפה" ו"פורט פרוטקטור". בשנת 1557, תחת שלטונה של מרי הראשונה, מלכת אנגליה, נקרא המקום מריבורו לכבודה של המלכה. העיר המשיכה לגדול עיר הקמת השוק והמסחר שהתפתח בעיר. בשנת 1929, מספר שנים לאחר קבלת עצמאותה של אירלנד, העיר קיבלה את השם פורטליש (ומאוחר יותר - פורט ליש). מדי שנה מתקיימים בעיר מספר פסטיבלים מקומיים, בין היתר פסטיבל הרובע העתיק שמתקיים במצודה העתיקה בחודש יוני, פסטיבל הקומדיה של ליל כל הקדושים בחודש אוקטובר, ופסטיבל הספרות והמוזיקה בחודש נובמבר. בית הסוהר פורט ליש הוא מתקן כליאה ברמת ביטחון מרבית. עד שנת 1929 הוא נודע בשם מריבורו גאול, ובו מוחזקים אנשים שהורשעו בחברות בצבא האירי הרפובליקני ובארגוני טרור בלתי חוקיים. בשנות השבעים והשמונים של המאה העשרים התעוררו מהומות במקום, עקב מחאות של האסירים על תנאי כליאתם. המבנה הוקם בשנת 1830 ופעיל עד היום, והוא אחד ממתקני הכליאה הוותיקים ביותר באירלנד. ארצות הברית ארלינגטון, מסצ'וסטס, ארצות הברית[דרוש מקור] מדיה וקבצים בנושא פורט ליש בוויקישיתוף ההיסטוריה של פורט ליש פורט ליש, באתר אנציקלופדיה בריטניקה (באנגלית) Census of Population 2016 - Profile 2 Population Distribution and Movements, סטטיסטיקה ערים באירלנד A LITTLE HISTORY ON THE OLD FORT PORTLAOISE, http://laoisarchaeology.ie/ Portlaoise, http://www.askaboutireland.ie/ פסטיבל הרובע העתיק בפורט ליש פסטיבל ליל הקדושים בפורט ליש פסטיבל הספרות והמוזיקה בפורט ליש בית הסוהר פורט ליש Maryborough Gaol 1861-1902 : index of prisoners : work of prisoners 1862-1887
ליאורה לאור

ליאורה לאור (נולדה ב-1952) היא אמנית וצלמת ישראלית. לאור נולדה בירושלים בשנת 1952. בשנים 1973–1977 למדה קולנוע וטלוויזיה והיסטוריה של עם ישראל באוניברסיטת תל אביב. בשנת 1978 סיימה קורס צלמי וידאו בטלוויזיה החינוכית הישראלית ומיד לאחר מכן החלה ללמוד במחלקה לצילום בבית הספר לאמנויות יפות, בניו יורק, ארצות הברית. בשנת 1981 החלה ללמוד צילום במחלקה לצילום, בבית הספר החדש, בניו יורק ושנה לאחר מכן עברה ללמוד במכון פארסונס לעיצוב ולאופנה בניו יורק. הייתה בת זוגו של האמן מיכאל סגן-כהן. ליאורה לאור, גלריה דביר, תל אביב (2005) ליאורה לאור, מוזיאון חיפה לאמנות (2016-2017) תערוכה קבוצתית - מתוות לאהבה ראשונה (מס' 3), גלריה דביר, תל אביב (2004) אורים - ייצוגי אור ביצירות אמנות בעקבות פרויקט קרן עדי, מוזיאון ישראל, ירושלים (2005) קבוצתי- אור מטאפיזי בצילום הישראלי, מוזיאון בת-ים לאמנות עכשווית, בת-ים (2006) חיים חשופים, מוזיאון על התפר, מוזיאון חברתי בישראל, ירושלים (2007–2008) סטילס 1 07 - 08, עונה חדשה בגלריה, אורנים - גלריית המכון לאמנות, טבעון (2007) פוטוגרפיה רומנטיקה, הגלריה לארכיטקטורה ולאמנות ניסויית ע"ש פ.ק. הניך, הטכניון, חיפה (2007) ונציה: ממואר, גלריה זימאק לאמנות עכשווית, תל אביב (2011) על הים, גלריה שרה ארמן, תל אביב (2015) חיפוש קרוב – חומר וצילום, בית בנימיני, המרכז לקרמיקה עכשווית, תל אביב-יפו (2015–2016) Cherchez la Femme, המוזיאון היהודי, ברלין (2017) בתוך הים: תערוכה לכל המשפחה, אולם הלן, מוזיאון תל אביב לאמנות, תל אביב (2017) הכל נשאר במשפחה: מורשת משפחתית באמנות הישראלית, גלריית הסנאט במרכז המבקרים ע"ש ג'ורג' שרוט, אוניברסיטת בן-גוריון בנגב, באר שבע (2018) אני אדם מיטה, תערוכת מחווה לאדם ברוך, מוזיאון בית חיים שטורמן, קיבוץ עין חרוד (2018) עמוד ענן, מוזיאון הרמן שטרוק (2018) פרס קונסטנטינר לצילום לאמן ישראלי, מוזיאון תל אביב לאמנות, תל אביב (2005) אתר האינטרנט הרשמי של ליאורה לאור ליאורה לאור באתר מוזיאון ישראל פנטזיה דיגיטלית: הכמיהה לנשגב, בצלאל - כתב עת עוזי צור, תמיד תיוותר הילת האור והצבע שלה, באתר הארץ, 14 בספטמבר 2005 ליאורה לאור - תערוכות גבי מנשה, רומנטיקה עירונית, באתר ynet, 16 בנובמבר 2007 בתוך הים - תערוכה עמוד ענן - תערוכה
נירפיליש

נירפיליש (בהונגרית: Nyírpilis) הוא כפר במחוז סבולץ'-סטמאר-ברג שבצפון מזרח הונגריה. הכפר ואזורו מיושבים לסירוגין מאז המאה ה-14 יהודים חיו בנירפיליש במאה ה-19 ובמאה ה-20. בשנת 1944 נרצחו יהודים מהכפר יחד עם מרבית יהודי הונגריה. מדיה וקבצים בנושא נירפיליש בוויקישיתוף אתר האינטרנט הרשמי של נירפיליש (בהונגרית) נתוני הכפר באתר הלמ"ס ההונגרי תיעוד יהודי נירפיליש שנרצחו בשואה מפקדי האוכלוסין של יהודי הונגריה, 1993